
Parlamentul României

Camera Deputaţilor

Comisia specială pentru elaborarea                                                     Nr. 45/106/20.05.2004
propunerilor legislative privind 

sistemul naţional de decoraţii al României
RAPORT

asupra proiectului de Lege privind

Ordinul Meritul Agricol şi Medalia Meritul Agricol

În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, pentru dezbatere şi avizare, cu proiectul de Lege privind Ordinul Meritul Agricol şi Medalia Meritul Agricol, pentru care Camera Deputaţilor este Cameră decizională.


Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.


Nici un deputat nu a depus amendamente.


Proiectul face parte din categoria legilor ordinare, conform prevederilor art. 76 alin (2) din Constituţie, şi are ca obiect de reglementare descrierea şi prezentarea Ordinului Meritul Agricol şi Medaliei Meritul Agricol, decoraţie prevăzută la art. 7 din Legea nr. 29/2000 privind sistemul naţional de decoraţii al României.


La lucrările comisiei au fost prezenţi 4 deputaţi din totalul 6 membri ai comisiei.


În şedinţa din 10 mai 2004, Senatul a avizat favorabil această propunere legislativă, fără modificarea textului transmis Senatului de Camera Deputaţilor.


În urma dezbaterii proiectului de lege, în şedinţa din 20 mai 2004, Comisia propune admiterea acestuia în forma adoptată de Senat, cu unanimitate de voturi.
Preşedinte, 

dep. Dorel Bahrin
